b'\n_START_ARTICLE_\nShing\xc5\x8d, Aomori\n_START_SECTION_\nKasaysayan\n_START_PARAGRAPH_\nAng area sa palibot ng Shing\xc5\x8d ay kinontrol ng angkan na Nambu ng Sakop na Morioka noong panahong Edo. Noong repormang cadastral ng 1889, ang nayon na Herai at kapitbahay na nayon ng Nozawa ay nabuo. Noong Hulyo 29, 1955, ang kanluraning bahagi ng nayo ng Nozawa ay sumanib sa Herai na muling pinangalanang Shing\xc5\x8d.\n_START_SECTION_\nHeograpiya\n_START_PARAGRAPH_\nAng Shing\xc5\x8d ay nasa timog-sentral na Prepekturang Aomori sa silangan ng Ilog Towada. Ang karamihan ng nayon ay bulubundukin na tumataas ng higit sa 1000 metro sa altitudo malapit sa hangganan sa Prepekturang Akita.\n_START_SECTION_\nLibingan ni Hesus\n_START_PARAGRAPH_\nAng Shing\xc5\x8d, Aomori ang sinasabing lokasyon ng libingan ni Hesus(Kirisuto no haka) at ang tirahan ng kanyang mga huling inapo na pamilya ni Sajiro Sawaguchi. Ayon sa pag-aangkin ng kanyang pamilya, sa halip na si Hesus ang ipinako sa krus ay ang kanyang kapatid na si Isukuri ang ipinako at si Hesus ay tumakas sa Hapon at naging magsasaka ng kanin, nagpakasal, nagkaroon ng pamilya at tatlong anak na babae at namatay sa edad na 106. Ang isa pang punso malapit sa libingan ni Hesus ay sinasabing naglalaman ng tenga ng kapatid ni Hesus at ang buhok ni Marya na tanging mga relikong madadala ng pamilya ni Hesus nang sila ay tumakas mula sa Hudea. Ang mga pag-aangking ito ay nagsimula noong 1933 pagkatapos matuklasan ang pinagpapalagay na sinaunang mga dokumentong Hebreo na nagdedetalye ng buhay at kamatayan ni Hesus sa Hapon na testamento ni Hesus. Ang mga dokumentong ito ay sinasabing kinuha ng mga autoridad at dinala sa Tokyo bago ang Ikalawang Digmaang Pandaigdig at hindi na nakita mula nito.'